  Анжелика Тихонова корреспондент Удмуртиысь Сьӧлта ёросысь Кибашлыослэн юртазы тыршисьёс астэ ачид нимаз висъян вакытэ видео-мастер-классъёс ортчыто. Со улсын Быдӟымнунал азьын курегпуз буяны но дышето. Елена Пантюхина Лана но Василина нылъёсыныз курегпузъёсты сиён-юонлы чаклам буёлъёсын пӧртэм амалъёсын буяны валэктэ. Нош Любовь Баталова Быдӟымнуналлэсь тодметсэ декупаж амалэн чеберъяны дышетэ. Озьы ик Сьӧлта ёросысь Кибашлыослэн юртсылэн «ВКонтакте» мерлыко вотэсысь огиназ мукет ӧнерчиоссылэн но мастер-классъёсынызы тодматскыны луэ.  Тодэ вайытом, туэ Быдӟымнуналэ черкъёсын вӧсяськонъёс калыктэк ортчозы.  Тегъёс: Удмуртия Быдӟымнунал Сьӧлта кибашлыос  